钦定古今图书集成/明伦汇编/闺媛典/第027卷 > 皇清 > 陆奋翮妻苏氏
## 钦定古今图书集成/明伦汇编/闺媛典/第027卷 > 皇清 > 陆奋翮妻苏氏

按《宿迁县志》：“苏氏，乡介陆奋翮妻。翮字修翎，孝友性成，豁达好义。四十无子，氏为多方置妾，生子女抚如己出，事伯嫂如舅姑，凡诸姑吉凶无不周恤，幼侄侄孙婚嫁咸赖焉。翮患病，医药不效，氏祷天割股，和药以进，誓衣单茹素，终身以祈。病愈，祷天之日，夜梦神人锡寿二纪，翮病果愈。邑令表其庐。”